Toate aparatele de aer conditionat au urmatoarele functii: racire, incalzire, ventilatie si dezumidificare. Pe langa acestea, in functie de model, pot avea si functii si tehnologii suplimentare: Filtru cu apatit de titan - ajuta la descompunerea mirosurilor neplacute; Filtru cu ioni de argint  - contribuie la eliminarea factorilor alergeni din ambientul interior; Filtru streamer - omoara virusurile si bacteriile din aer; Senzor de prezenta - directioneaza jetul de aer intr-o zona a incaperii in care nu suntem prezenti pentru a evita senzatia de frig/cald generata de jetul de aer. Muta aparatul pe treapta minima de functionare atunci cand nu mai detecteaza prezenta umana in incapere; Grid Eye - Pe langa functiile senzorului de prezenta acesta mai are capabilitatea de a detecta o zona supra-incalzita/racita a incaperii (in dreptul unei ferestre, usi sau un perete exterior etc.) si directioneaza acolo jetul de aer pentru a asigura o climatizare uniforma a incaperii; Control prin WiFi - permite controlul functiilor aparatului de oriunde te-ai afla, atat timp cat ai aplicatia instalata pe smartphone sau pe tableta, iar aparatul beneficiaza de conexiune la internet prin intermediul unei retele WiFi. La unele aparate aplicatia permite si vizualizarea consumului de energie electrica sau optimizarea acestuia.